เรียนคุณผมเริ่มสังเกตุตัวเองว่าศีรษะกระตุกหรือสั่น เป็นบางเวลา ในเวลาเครียดหรือบางครั้งอยู่ในสถานการณ์ที่มีอารมณ์โกรธ ซึ่งทุกคนในครอบครัวจะคอยทักว่าหน้ากระตุกหรือสั่น และไม่แน่ใจว่าจะไปปรึกษาแพทย์ได้ที่โรงพยาบาลใหนดีให้ตรวจรักษาว่าเป็นโรคหรืออาการอะไรแน่ และไม่แน่ใจว่าราคารักษาพยาบาลแพงหรือไม่ ไม่รู้ว่าจะต้องเริ่มต้นรักษายังไง ช่วยแนะนำด้วยครับศิวัช
 อาการกระตุก อาจเกิดได้จากระบบประสาทผิดปกติ ที่เกิดในสมอง เช่น อาการชัก Focal epilepsy Tic หรืออาจเกิดจากยาบางอย่างที่ใช้รักษาทางจิตเวช เช่น ยา TCA แต่ส่วนใหญ่ที่พบมาก คือ เกิดจากทางจิตเวช คือความเครียด ความวิตกกังวล (Psychogenic myoclonus) เมื่อตรวจคลื่นสมองจะพบว่า ปกติ หาสาเหตุไม่ได้ เมื่อให้ยาคลายเครียดและจิตบำบัดก็หายได้เองคำแนะนำ ควรไป รพ ที่มีแผนกประสาทวิทยา (Neuro medicine) เป็นอนุสาขาของแผนกอายุรกรรม ครับ ค่าใช้จ่ายใน รพ รัฐบาลโดยทั่วไปไม่มาก เพราะสามารถใช้สิทธิ 30 บาท หรือ ประกันสังคมได้ แต่ถ้าเป็น รร แพทย์อาจราคาสูง ขึ้นกับว่าตรวจอะไรบ้าง เช่น ตรวจCT scan สมอง ครั้งหนึ่งก็6000 บาท ตรวจ MRI 12000 บาท ตรวจคลื่นสมอง ครั้งละ 5000 บาทเป็นต้น ส่วนยายังไม่แพงมากครับ แพงค่าตรวจให้รู้สมมติฐานของโรคมากกว่าครับ